Kantonalna bolnica Bihać
Kantonalna bolnica "Dr Irfan Ljubijankić" je bolnica koja sekundarnom i dijelom tercijarnom zdravstvenom zaštitom pokriva područje Unsko-sanskog kantona. Osnovana je 1920. godine kao Gradska bolnica. Temelji nove zgrade, gdje se i sada nalazi, položeni su 1958. godine. Bolnica služi kao nastavna baza za studente Visoke zdravstvene škole Bihać i učenike Srednje medicinske škole Bihać. Dobila je ime po Dr Irfanu Ljubijankiću, otorinolaringologu, ratnom ministru vanjskih poslova Bosne i Hercegovine koji je tragično stradao 1995. godine u helikopterskoj nesreći.